open-index/open-wikipedia-markdown huggingface dataset:
Pranas Mažylis

**Pranas Mažylis** (1885 m. sausio 24 d. Šileikiškyje, Kupiškio raj. – 1966 m. vasario 28 d. Kaune) – Lietuvos gydytojas akušeris ir ginekologas, profesorius.

## Biografija
1904–1906 m. gyveno Panevėžyje, Jono Biliūno patartas subūrė socialdemokratų jaunimo organizaciją, buvo vienas iš Lietuvos socialdemokratų partijos vadovų 1905–1907 m. įvykiuose. 1905 m. parašė LSDP Kupiškio kuopos atsišaukimą „Balsas į nuskriaustuosius“, 1905 m. vasario 27 d. organizavo pirmąją LSDP manifestaciją Kupiškyje. 1905 m. gegužės 1 d. surengė mitingą Skapiškyje. Už revoliucinę veiklą suimtas, kalintas Kaune ir Ukmergėje. 1906 m. vadovavo dvarų darbininkų streikams Panevėžio apylinkėse, vėliau dirbo partinį darbą Suvalkų gubernijoje. 1906 m. „Naujosios Gadynės“ bendradarbis. Dėl nuolatinio persekiojimo 1908 m. emigravo į Lenkiją. 1913 m. daktaro laipsniu baigė Jogailos universiteto medicinos fakultetą. Nuo 1914 m. dirbo Krokuvos ligoninėje. Iki 1918 m. Krokuvos universiteto asistentas.

1918 m. grįžo į Lietuvą. 1918–1919 m. LSDP atstovas Panevėžio darbininkų taryboje. 1920–1921 m. Aukštųjų kursų lektorius. 1922 m. Kaune organizavo akušerių mokyklą, Lietuvos universitete – Akušerijos ir ginekologijos katedrą ir 1922–1940 m. bei 1944–1966 m. jai vadovavo. Nuo 1930 m. profesorius. 1923 m. lapkričio 23 d. – 1924 m. rugsėjo 9 d. Lietuvos universiteto Medicinos fakulteto sekretorius. Kurį laiką ėjo Raudonojo Kryžiaus ligoninės direktoriaus pareigas. Jo pastangų dėka Raudonojo Kryžiaus ligoninė rekonstruota, joje įkurta moderni Akušerijos ir ginekologijos klinika su ambulatorija, laboratorija, auditorija, įrengtas operacinis blokas, bendrabutis tarnautojams.

1941 m. Laikinosios Vyriausybės iš universiteto atleistas. Karo metais dirbo II moterų ligoninėje eiliniu gydytoju. Gelbėjo žydus, gydė ir slėpė belaisvius. 1944 m. bolševikams dar kartą okupavus Lietuvą, vėl paskirtas Kauno universiteto Akušerijos ir ginekologijos katedros bei klinikos vedėju. 1946 m. LTSR Mokslų akademijos akademikas. 1947–1963 m. LTSR Aukščiausiosios Tarybos deputatas.

Palaidotas Petrašiūnų kapinėse. 2006 m. suteiktas Pasaulio tautų teisuolio vardas.

### Šeima

Buvo vedęs Antaniną Bliūdžiūtę, su kuria susilaukė dviejų vaikų – Liūdo ir Jono. Anūkas – Liudas Mažylis, Kauno VDU profesorius.

## Mokslinė veikla

Vienas iš kraujo perpylimo pradininkų Lietuvoje. Nuo 1926 m. komplikuotų gimdymų metu nukraujavusioms moterims Raudonojo Kryžiaus ligoninėje pradėjo daryti tiesioginius kraujo perpylimus, Raudonojo Kryžiaus ligoninėje radžio spinduliais pradėjo gydyti vėžį. 1936 m. balandžio 4 d. Kaune įkūrė savo privačią akušerijos – ginekologijos ligoninę.

Priklausė Kauno medicinos draugijai, 1935 m. vienas iš Kovos su vėžiu draugijos steigėjų. Lietuvos gydytojų suvažiavimuose skaitė pranešimus, skelbė savo straipsnius spaudoje. Patobulino gimdymo pagalbą, sukūrė ginekologinių operacijų metodų. Svarbiausi darbai – apie kovą su gimdyvių kraujavimu ir nėštumo toksikozėmis.

## Nuorodos
* P. Mažylio gimdymo namai .

## Šaltiniai
Archėjus

**Archėjus** – Žemės vystymosi eonas, kurio apatinė riba yra prieš 3,8 mlrd. metų, o baigėsi – prieš 2,5 mlrd. metų. Eono ribos yra apibrėžtos chronologiškai, neparemtos stratigrafija. Eono pavadinimas kilęs iš senovės graikų kalbos žodžio „„Αρχή“ (Arkhē)“, reiškiančio „pradžia, kilmė“. Archėjaus eros pabaigoje įvyko keletas reikšmingų organizmų pokyčių: susiformavo fotosintezė ir daugialąsčiai organizmai.

## Žemė archėjuje

Archėjaus pradžioje šilumos srautas iš Žemės gelmių buvo apie tris kartus didesnis, nei dabar. Perteklinė šiluma susidarė dėl likusios šilumos nuo akrecijos proceso, taip pat šiluma išsiskyrė dėl besiformuojančio geležies branduolio ir dėl trumpai gyvuojančių radioizotopų skilimo.

Dauguma iki šiandien išlikusių archėjaus uolienos yra metamorfinės bei vulkaninės kilmės. Vulkaninis Žemės aktyvumas buvo žymiai didesnis, nei šiandien. Gali būti, kad tuo metu Žemės tektoninių plokščių judėjimas buvo daug aktyvesnis, negu šiandien, ir dėl to iki pat periodo pabaigos negalėjo susidaryti dideli žemynai.

Tai, kad iš ankstesnio hadėjaus eono beveik neišliko jokių uolienų, galima paaiškinti dažnais susidūrimais su kosminiais kūnais Saulės sistemos planetų formavimosi pabaigoje. Netgi planetoms susiformavus, jos dažnai susidurdavo su dideliais asteroidais ir meteoritais. Gali būti, kad vėlyvojo kosminio bombardavimo metu itin dideli dangaus kūnai tiesiog sunaikindavo ankstyvuosius žemynus.

Manoma, kad Žemės atmosferoje archėjaus laikotarpiu nebuvo laisvo deguonies, tačiau jau egzistavo skystas vanduo. Panašu, kad panaši į dabartinę temperatūra nusistovėjo tepraėjus 500 mln. metų po Žemės susidarymo. Astronomai mano, kad Saulės spinduliavimas tuo laikotarpiu buvo trečdaliu silpnesnis, nei dabar – taip galima paaiškinti palyginti žemą temperatūrą.

## Gyvybė archėjaus metu

Tikėtina, kad viso eono metu egzistavo gyvybė, tačiau tai buvo paprasti vienaląsčiai organizmai – vadinamieji prokariotai. Nerasta eukariotų, tačiau gali būti, kad tiesiog neišliko jų fosilijų. Taip pat kol kas neaptikta jokių virusų egzistavimo įrodymų.
Rasta stromatolitų fosilijų, paplitusių viso eono metu ir ypač jo pabaigoje.

## Šaltiniai
Grynasis tarinys

**Grynuoju tariniu** vadinama pati paprasčiausia tarinio rūšis, dažniausiai sutinkama kasdieninėje kalboje ir nusakanti veikėjo, reiškiamo veiksniu, atliekamą veiksmą, rečiau būseną ar ypatybę. Grynasis tarinys dažniausiai reiškiamas asmenuojamosiomis veiksmažodžio formomis, pvz.:
* *Nauja šluota gerai *'šluoja**.''
* ''Pavasario dieną **pražydo** puriena.''
* ''Pavasario **laukdavo** visi.''
* ''Iš guolio **nekepsi** raguolio.''

Retesniais atvejais grynasis tarinys gali būti reiškiamas:
* [[dalyvis|dalyviu]] (pvz.: ***Bėgęs*' zuikis ir **sutikęs** lapę.*),
* [[bendratis|veiksmažodžio bendratimi]] (pvz.: *Vienas **šaukt**, kitas **kaukt**, gal man plaukus **nusiraut**?*),
* [[ištiktukas|ištiktuku]] (pvz.: *Iš kaulelio **brakšt**, į skilandį **šmakšt**.*),
* [[frazeologizmas|frazeologizmu]] (pvz.: *Jis **laužo galvą** ir neranda išeities.'').
Veiksnys

**Veiksnys** – pagrindinė sakinio dalis, kuri atsako į klausimą *kas?* ir todėl dažniausiai yra reiškiama linksniuojamųjų kalbos dalių vardininku. Žymimas vienu brūkšniu po žodžiu. Paprastai veiksnys nurodo:
* sakinio veikėją, pvz.:
** ***Mes''' stovėjom ir '''upė''' sau plaukė…''
** ***Mes** tik klausėm, ir **paukščiai** krykštė.''
* objektą ar reiškinį, su kuriuo kažkas vyksta, kurio būseną nurodoma. Toks veiksnys nereiškia veikėjo. Sakinyje ''Laikraštis leidžiamas penkerius metus'' žodis ''laikraštis'' yra veiksnys, bet veikėjo nereiškia (ne laikraštis atlieka veiksmą); sakinyje ''Rudenį lapai pūva'' žodis ''lapai'' taip pat nereiškia veikėjo (parodoma, kas su jais atsitinka).

Veiksniu sakinyje gali eiti įvairios linksniuojamosios [[kalbos dalis|kalbos dalys]]:
* [[daiktavardis]],
* [[įvardis]],
* [[būdvardis]],
* [[skaitvardis]].
Kartais veiksnys gali būti išreikštas neasmenuojamosiomis veiksmažodžio formomis:
* [[bendratis|bendratimi]],
[[dalyvis|dalyviu]],
* [[padalyvis|padalyviu]], pvz.:
** ***Kasti*' yra sunku.*
** ***Nepažįstamasis** nelaukė daugiau žinių.*
** *Buvo girdėti **griaudžiant**.''
Ortoklazas

**Ortoklazas** – silikatų klasės mineralas. (KAlSi3O8). Svarbus tektosilikatinis mineralas sudarantis magmines uolienas. Pavadinimas kilęs iš graikų kalbos *tiesus lūžis*, tai siejama su dviem statmenais vienas kitam skilimais būdingais ortoklazui.

Ortoklazas kristalizuojasi monoklininėje kristalų sistemoje. Gali sudaryti kristalų dvynukus. Sudaro granitą ir kitas magmines uolienas. Randamas pegmatito gyslose, dažniausiai dideliais kristalais.

Kietumas pagal Moso skalę 6, specifinis tankis 2.56-2.58.

Ortoklazas yra nuo stiklinio iki perlinio blizgesio. Gali būti baltos, pilkos, geltonos ar raudonos, rečiau žalios spalvos.

Randamas Vokietijoje.

Naudojamas porceliano gamyboje, juvelyrikoje.
Anhidritas

**Anhidritas**, dar vadinamas *angelitu* – sulfatų klasės mineralas. Chemiškai – kalcio sulfatas CaSO4. Anhidritui reaguojant su vandeniu susidaro gipsas (CaSO4**·**2H2O).

Kietumas pagal Moso skalę 3,5, specifinis tankis 2,9.

Anhidritas gali būti ir nuosėdinė uoliena, sudaryta daugiausia iš to paties pavadinimo mineralo. Mineralas sudarytas iš romboedrinės kristalinės sistemos ir turi tobulą skalumą pagal tris simetrijos plokštumas. Mineralas randamas kartu su kalcitu, halitu ir sulfidais tokiais kaip galenitas, chalkopiritas, molibdenitas, taip pat pirito gyslose. Dažniausiai randamas druskingose nuogulose kartu su gipsu.

Anhidrito spalva balta, rausva, kartais pilkšva, melsva ar purpurinė. Skaidrus arba pusiau skaidrus. Blizgesys nuo perliško iki stiklinio.

Pirmą kartą buvo aptiktas 1794 m. Plačiai paplitęs Lenkijoje, Rusijoje, Ukrainoje. Anhidritas turėdamas į gipsą panašias savybes naudojamas kaip statybinė medžiaga.

## Lietuvoje
Lietuvoje randamas piečiau nuo Kauno iki Klaipėdos, tačiau nebuvo eksploatuojamas. 2010 m. lapkritį Lietuvos geologijos tarnyba išdavė leidimą eksploatuoti Pagirių anhidrito telkinį. Arčiausiai žemės paviršiaus gavybai palankiausias anhidritas Lietuvoje paplitęs 155–790 m gylyje ištisiniu 40-60 m. storio klodu Kauno-Prienų apylinkėse ir gilėja pietvakarių kryptimi. Anhidrito kasyba laikoma ekologiškiausia kasybos rūšimi. Kloduose nėra jokių pavojingų dujų, pagrindiniai darbai atliekami po žeme. 2013 m. spalio 24 d. Kauno rajono savivaldybės taryba patvirtino detalųjį kasyklos planą (išžvalgyta 280 mln. t anhidrito ir gipso).

## Šaltiniai

## Nuorodos
*Lietuvoje ruošiamasi išgauti anhidritą, uolieną panašią i marmurą
Vengaboys

**Vengaboys** – olandų šokių muzikos grupė, iškilusi 1997 m. Grupė didžiausio pasisekimo susilaukė singlai: „Uncle John from Jamaica“, „We’re Going to Ibiza“, „Boom Boom Boom Boom“ ir „We Like to Party“.

## Nariai
* Robin Pors (jūreivio apranga) (1997–1999);
* Kim Sasabone (1997–2004);
* Roy Darman (kaubojaus apranga) (1997–2004);
* Denise van Rijswijk (1997–2002);
* Yorick Bakker (jūreivio apranga) (1999–2002);
* Mark (2002–2004);
* Lilly (2002–2004);
* Wessel van Diepen („Danski“), prodiuseris (1997–2004);
* Dennis van der Drieschen („Delmundo“), prodiuseris (1997–2004).

## Istorija
Iš pradžių grupę sudarė du DJ’ėjai, Danski ir Delmundo. 1996 rudenį prie Vengaboys prisijungė Kim, Robin, Roy ir Denise, kurie tapo grupės šokėjais. 1999 Robin paliko grupę, pradėjo solo karjerą, jo vietą užėmė Yorick, kuris anksčiau buvo delfinų dresuotojas. 2002 pr. Denise ir Yorick paliko grupę ir pradėjo savo solo karjeras, vietoje jų prie grupės prisijungė Mark ir Lilly.

2004 vasario 9 Vengaboys atliko savo paskutinį pasirodymą, kuriame dalyvavo visi kada nors buvę grupės nariai.

2014 m. grupė išleido pirmąjį albumą po 14 metų pertraukos ir pranešė, kad 2015 m. leisis į turą po Europą.

## Diskografija

### Albumai
* *Vengaboys* (1998);
* *The Best Of* (1999);
* *Remixes* (1999);
* *The Platinum Album* (2000).

Tik JAV išleistas:
* *The Party Album* (1999), kurio buvo parduota 500,000 (pagal RIAA tapo auksiniu disku).

### Singlai
* *Parade des Tettas* (1997);
* *Brazil* (1998);
* *Up & Down* (1998);
* *We Like to Party!* (1998);
* *Boom Boom Boom Boom!* (1998);
* *We’re Going to Ibiza* (1999);
* *Kiss* (1999);
* *Shala Lala* (2000);
* *Uncle John from Jamaica* (2000);
* *Cheekah Bow Bow (ft. Cheeka)* (2000);
* *Forever as One* (2000).
Velociraptorius

**Velociraptorius** (*Velociraptor mongoliensis*) – mažas, judrus, laibas plėšriųjų dinozaurų (*Theropoda*) dinozauras. Kaukolė viršuje lenkta, 249 mm ilgio. Turi pjautuvo formos nagus ir po didelį antrą kojos pirštą. 

Paplitimo arealas – centrinė Azija. Gyveno prieš 80-70 mln. metų kreidos periode. Bendras svoris 15-20 kg. Ilgis 1,8 m., ūgis 0,5 m.

Pirmasis atrado ir aprašė šią rūšį paleontologas Henris F. Osbornas. Rūšis surasta Mongolijoje 1924 metais. 

## Filogenetinis medis

{|style="margin-left: 1em;; margin-bottom: 0.5em; width: 248px; border: #99B3FF solid 1px; background-color: #FFFFFF; color: #000000; float: right; "
Suvestinis tarinys

**Suvestinis tarinys** yra tarinio forma, dažniausiai naudojama nusakyti veiksnio atliekamam veiksmui ir veiksmo tikslui, veiksmo pradžiai, tęsimui arba pabaigai pažymėti, rečiau veiksnio būsenai nusakyti. Suvestinis tarinys yra sudaromas iš asmenuojamosios veiksmažodžio formos ir bendraties.

Suvestinis tarinys turi dvi dalis - pagalbinė + prasminė (reikšminė). Abi dalys yra veiksmažodinės. Pagalbinė dalis yra svarbi tik gramatiškai (rodo asmenį, laiką, modalumą). Ji nereiškia to turinio, kuris pasakomas visu tariniu.
Pagalbinės dalies forma:
: a) asmenuojamojo veiksmažodžio vientisinės ir sudėtinės formos, pvz.: *Ar jau *'galiu eiti**? Aš **buvau pradėjęs tinginiauti***
: b) neasmenuojamomis formomis pvz.: ''tau '''dera patylėti'''; '''Nustok kalbėti***
Sudėtingos formos pagalbinė dalis gali būti reiškiama dviejų veiksmažodžių junginiu, kuris atitinka suvestinį tarinį. Toks tarinys nelaikomas mišriuoju, nes neturi sudurtinio tarinio požymių. Pvz.: *Jis *'pradėjo rengtis važiuoti** namo''
Pagalbinė dalis gali eiti [[frazeologizmas|frazeologizmais]], pvz.: ***liežuvį niežėjo*'; Viską iki galo **pasakyti***.

== Pagalbinės dalies semantika ==
Pagalbine dalimi būna tik tam tikros reikšmės veiksmažodžiai, rodantys tariniu reiškiamo veiksmo aspektą.
<br />1) Faziniai veiksmažodžiai
: a) žymintys veiksmo pradžią (*pradėti, imti, griebti, šokti*), pvz.: *Ji **pradėjo spyriotis**. Šeimininkė **griebė kepti** kiaušinienę.*
: b) žymintys veiksmo pabaigą (*baigti, nustoti, liautis*).
2) Modaliniai veiksmažodžiai, kurie reiškia galėjimą, turėjimą, privalėjimą (*galėti, turėti, privalėti, reikėti*). Asmeniniuose sakiniuose, pvz.: *Aš dar **turėjau palaukti***. Veiksmažodžiai *reikėti*, *derėti* ir *tekti* sudaro beasmenių sakinių suvestinius tarinius, pvz.: *Tau** reikia** dideliam **užaugti***.
<br />3) Valios veiksmažodžiai: *norėti, trukdyti, vilioti, drausti, leisti, liepti, siūlyti, patarti, raginti, kviesti, gundyti*.
<br />4) Grynieji kalbėjimo veiksmažodžiai (*pasisakyti, prisipažinti, girtis, skųstis, teisintis*). Naudojami tada, kai prasminė dalis išreikšta dalyviu, pvz.: *Mergelė **sakė** žiedą **pametusi***.

== Prasminė (reikšminė) dalis ==
Šia dalimi yra atskleidžiamas tarinio turinys. Ji reiškiama bendratimi arba [[Dalyvis (gramatika)|dalyviu]]. Bendratys gali būti subjektinės arba objektinės. *Subjektinė bendratis* žymi veiksmą, siejamą su tuo pačiu veikėju, su kuriuo siejamas pagalbinės dalies veiksmas, pvz.: *vaikas **pradėjo verkti***. *Objektine bendratimi* žymimas veiksmas siejamas su kitu veikėju negu pagalbinės dalies veiksmas, pvz.: *gerumu net velnią **dirbti priversi***.

* *Danguje **buvo matyti** tik vienas kitas debesėlis.*
* *Staiga **pradėjo lyti**.*
* *Visi **metė dirbti**, **skubėjo slėptis**.*
* *Petriukas **nuėjo valgyti**.*
* *Saulė **nenustojo šviesti** visą dieną.''
Indoeuropiečių protėvynė

**Indoeuropiečių protėvynė** – hipotetinė istorinės lingvistikos, indoeuropeistikos, etnologijos ir archeologijos rekonstrukcija, nusakanti žmonių, kalbėjusių vadinamąja indoeuropiečių prokalbe pradinį buvimo arealą.

Žinomiausios protėvynės teorijos yra Marijos Gimbutienės ir Kolino Renfriu. M. Gimbutienė indoeuropiečių protėvyne laikė pietų Prieuralės stepes, kuriose tarpo Kurganų kultūra, užplūdusi Senąją Europą keletu bangų. Daugelis lingvistų yra pastarosios teorijos šalininkai. Ši teorija yra iš dalies pagrindžiama naujausių mokslinių atradimų – archeogenetikos duomenų šviesoje. Kita yra K. Renfriu, kuris ją sieja su žemdirbystės ir gyvulininkystės atsiradimo vieta Mažojoje Azijoje.

## Taip pat skaitykite
* Indoeuropiečiai
* Praindoeuropiečiai
* Indoeuropiečių prokalbė
* Indoeuropiečių mitologija

## Šaltiniai
Aspidai

**Aspidai** (*Elapidae*) – žvynaroplų (*Squamata*) būrio gyvačių šeima, kuriai priklauso labai pavojingos gyvatės, turinčios nesulenkiamus nuodingus dantis. Šie dantys išsidėstę gomurio pradžioje, o už jų yra smulkūs dantukai. Nuodai veikia nervų sistemą.

Šeimoje yra apie 290 rūšių.

## Paplitimas

Aspidų šeimos gyvatės yra paplitusios visame pasaulyje atogrąžų ir subtropikų regionuose, išskyrus Europą. Jūrinės gyvatės pasitaiko daugiausia Indijos vandenyne ir Ramiojo vandenyno pietvakariuose.

## Gentys
* Skydinės kobros (*Aspidelaps*)
* Mirtinosios gyvatės (*Acanthophis*)
* Australinės variagalvės gyvatės (*Austrelaps*)
* Vandeninės kobros (*Boulengerina*)
* Bungarai, pamos, kraitės (*Bungarus*)
* Australinės vainikinės gyvatės (*Cacophis*)
* Puošnieji aspidai (*Calliophis*)
* Mambos (*Dendroaspis*)
* Afrikiniai margieji aspidai (*Elapsoidea*)
* Spjaudančiosios kobros (*Hemachatus*)
* Azijinės koralinės gyvatės (*Hemibungarus*)
* Margosios gyvatės (*Homoroselaps*)
* Ilgaliaukės gyvatės (*Maticora*)
** Mėlynoji koralinė gyvatė (*Maticora bivirgata*)
* Arizoniniai aspidai (*Micruroides*)
* Koralinės gyvatės (*Micrurus*)
* Kobros (*Naja*)
* *Notechis*
** Australijos tigrinė gyvatė (*Notechis scutatus*)
* Karališkosios kobros (*Ophiophagus*)
* Taipanai (*Oxyuranus*)
* Juodieji aspidai (*Pseudechis*)
* Daugiajuostės gyvatės, paranajos (*Paranaja*)
* Miškinės kobros (*Pseudohaje*)
* Rudosios gyvatės (*Pseudonaje*)
* Dykuminės kobros (*Walterinnesia*)
* Azijinės jūrinės gyvatės (*Hydrophis*)
* Jūriniai kraitai (*Laticauda*)
* *[[Vermicella]]*
Jonas Jatkauskas

**Jonas Jatkauskas** (g. 1953 m. Kupriuose, Šiaulių raj.) – zooinžinierius.

## Biografija
1976 m. baigė Lietuvos veterinarijos akademiją. Nuo 1977 m. – Gyvulininkystės instituto mokslinis bendradarbis, nuo 1981 m. – Pašarų technologijos sektoriaus vedėjas. 1981 m. apgynė žemės ukio mokslų kandidato disertaciją. 1984–1992 m. – Gyvulininkystės instituto direktoriaus pavaduotojas, 1992–2001 m. – direktorius.

## Mokslinio darbo kryptys
Mokslinio darbo kryptys:
* pašarų gamybos ir jų paruošimo šėrimui technologijos;
* naminių gyvulių mityba;
* virškinimo ir medžiagų apykaitos fiziologija.

## Knygos
* Paskelbė 90 mokslinių straipsnių;
* „Šiaudų dorojimas, laikymas, perdirbimas ir naudojimas pašarui“ (1983 m.);
* „Agronomo žinynas“ (1987 m.);
* „Gyvulininkystės tvarkymas“ (1991 m.).
Romas Apanavičius

**Romas Apanavičius** (g. 1945 m. rugpjūčio 17 d. Verstaminuose, Lazdijų rajonas) – Lietuvos inžinierius, savivaldybininkas, politinis veikėjas.

## Biografija
1952–1960 m. mokėsi Verstaminų aštuonmetėje mokykloje, 1961–1969 m. Smalininkų žemės ūkio technikume, 1979–1984 m. studijavo Lietuvos žemės ūkio akademijoje, ekonomistas – organizatorius.

1968 m. Balbieriškio profesinės technikos mokyklos gamybinio mokymo meistras. Nuo 1969 m. Alytaus Melioracijos statybos valdybos remonto dirbtuvių inžinierius, dirbtuvių vedėjas, profsąjungos pirmininkas, 1974–1982 m. įmonės LKP organizacijos sekretorius.

Nuo 1982 m. LKP Alytaus miesto komiteto žemės ūkio skyriaus vedėjas, organizacinio skyriaus vedėjas, nuo 1987 m. LKP Lazdijų rajono komiteto antrasis, pirmasis sekretorius. 1992 m. firmos *Cromeva* Lazdijų filialo direktorius, 1996–1997 m. Lazdijų r. Žemės ūkio valdybos viršininkas. 2000–2003 m. Lazdijų rajono savivaldybės mero patarėjas, Jaunimo reikalų tarybos pirmininkas, 2003–2007 m. Lazdijų rajono savivaldybės meras, Lietuvos savivaldybių asociacijos valdybos ir tarybos narys.

Nuo 1990 m. Lietuvos demokratinės darbo partijos Lazdijų rajono tarybos pirmininkas. Nuo 2001 m. Lietuvos socialdemokratų partijos Lazdijų skyriaus narys, 2001–2009 m. Lazdijų skyriaus pirmininkas, LSDP tarybos narys.

1995–2015 m. Lazdijų rajono savivaldybės tarybos narys.

Sutuoktinė Salomėja, vaikai Daivaras, Loreta.

|-

## Šaltiniai
Makedoniečiai (slavai)

**Makedoniečiai (slavai)** () – pietų slavų tauta Šiaurės Makedonijoje, Albanijoje bei šiaurės Graikijoje, kalbanti makedonų kalba. Didžioji dalis priklauso Makedonijos stačiatikių bažnyčiai.

Po pilietinio karo Graikijoje daug makedonų emigravo į užsienį arba jie buvo perkelti į pietų Graikiją. Graikijoje jie nepripažinti kaip tautinė mažuma ir iki šiol persekiojami (pvz., draudžiama viešai kalbėti makedonų kalba).
Kazimieras Vasiliauskas

**Kazimieras [[Vasiliauskas]]**:

* Kazimieras Vasiliauskas (1879) – inžinierius
* Kazimieras Vasiliauskas (1922) – monsinjoras
* Kazimieras Vasiliauskas (1990) – automobilių lenktynininkas
Óscar Arias Sánchez

**Oskaras Ariasas Sančesas** (, g. 1941 m. rugsėjo 13 d. Heredijoje) – teisininkas, politologijos daktaras, Kosta Rikos politinis veikėjas.

## Biografija
Vidurinį mokslą baigė JAV. Įstojo į Bostono universitetą studijuoti medicinos, bet priverstas grįžti į tėvynę 1967 m. baigė Kosta Rikos universitete ekonomiką ir toliau studijavo Londono ekonomikos mokykloje. 1974 m. Anglijos Esekso universitete įsigijo politologijos daktaro laipsnį.

Nuo 1960 m. Kosta Rikos Nacionalinio Išlaisvinimo partijos (PLN) narys. 1970 m. prezidento Chose Figereso asistentas, 1972–1977 m. ekonomikos ir planavimo ministras, 1979 m. PLN generalinis sekretorius.

1986–1990 m. Kosta Rikos prezidentas. Jo valdymo laikotarpiu naujus butus gavo apie 80 000 šeimų, buvo imtasi netradicinio žemės ūkio, turizmo plėtros. 1987 m. pasiūlė Centrinės Amerikos taikaus sureguliavimo planą, už tai gavo 1987 m. Nobelio Taikos premiją. Vienas iš Centrinės Amerikos parlamento steigėjų.
Makedonų kalba

** Makedonų kalba** (*македонски јазик*) – pietų slavų kalba. Vartojama  daugiausia Šiaurės Makedonijoje bei tautinių mažumų Albanijoje ir Graikijoje. Jai artimiausia – bulgarų kalba. Makedonų rašytinė kalba su serbiško tipo kirilicos rašmenimis sukurta 1945 m.

Makedonų kalba yra gimtoji apie 2 mln. žmonių.

Slavų makedonų kalbos ypatybės:

* trys postpozicinės žymimojo artikelio formos (*куќава, куќата, куќана* 'šis/tas/anas namas');
* daiktavardžiai turi tik vardininko ir šauksmininko formas, įvardžiai – vardininko, naudininko ir galininko;
* būsimasis laikas sudaromas vartojant dalelytę *ќе* (pvz., *ќе одам* 'ateisiu');
* nėra dalyvių, išskyrus būtojo laiko neveikiamąsias formas, vartojamas būtajam laikui sudaryti (atributiškai jos nevartojamos, reikia vartoti sudėtines formas, pvz., *градот што го видам* '(mano) matomas miestas', plg. bulg. *видимът град*; *тој кој е дојден човек* 'atėjęs žmogus', plg. bulg. *дошъл човек*);
* būtojo laiko forma su pagalbiniu veiksmažodžiu *има* 'turėti' (pvz., *ги немам видено* 'aš nesu jų matęs') ir *е* 'būti' (*овде е биден град* 'čia buvo miestas').

Graikijos Makedonijoje ir Albanijoje vartojamos tarmės nemažai skiriasi nuo bendrinės kalbos. Jose daug turkiškos ir graikiškos kilmės žodžių, kai kurie garsai tariami kitaip, be to, yra morfologinių skirtumų. Pavyzdžiui, nekirčiuotas balsis *o* dažnai ištariamas *a* (kaip rusų kalboje), *ќ* tampa *k* ar *kj*, daugiskaitos galūnė *ovi* tampa *oj* (pvz., *gradoj* 'miestai'). Prieš veiksmažodžius vartojami įvardžiai *go/ga* ir *mu* nederinami su papildiniu. Kai kuriuose regionuose nėra įvardžių daugiskaitos naudininko ir galininko formų, vietoj jų vartojamos analitinės frazės (pvz., *na nas* vietoj *nam*). Graikijos makedonai (3 000–6 000 žmonių) savo kalbą vadina graikišku žodžiu *entopia* (ентопија, t. y. 'vietinė tarmė'). Rašant dažnai vartojama graikų abėcėlė.

## Nuorodos
*
Erhard Auer

**Erhardas Aueris** (, g. 1874 gegužės 22 d. Domelštadle, Pasau – m. 1945 m. kovo 20 d. Bingene) – darbininkas, vienas iš Vokietijos SPD lyderių.

## Biografija

Nuo 1907 m. Bavarijos žemės landtago narys, 1908–1917 m. žemės sekretoriato darbuotojas, 1917 m. landssekretorius. Po 1918 m. lapkričio 8 d. revoliucijos Vokietijoje – Bavarijos žemės revoliucinės Kurto Eisnerio vyriausybės užsienio reikalų ministras.

1919 m. sausio 12 d. paskirtas Bavarijos ministru pirmininku, bet vasario 21 d. per grafo Antono Arko – Valejo pasikėsinimą landtage sužeistas.

Nuo 1920 m. Reichstago atstovas. 1908–1925 m. Bavarijos socialdemokratų laikraščio „*Münchener Post*“ redaktorius. 1944 m. liepą hitlerininkų suimtas ir 1945 m. nužudytas.
Rahė

**Rahė** (, ) – nedidelis Suomijos uostamiestis. Šis miestas yra įsikūręs vakarinėje Suomijos dalyje, Botnijos įlankos pakrantėje. Rahės jūrų uostas garsėja savo tikslumu, kruopštumu, kalbant apie jūrų eksportą su kitomis šalimis, artimai bendradarbiauja su Rusija bei Jungtine Karalyste.

Rahė taip pat turi keletą didelių priemiesčių (*Pyhäjoki, Siikajoki, Ruukki*) kuriuose, visus kartu sudėjus, gyvena apie 40 000 žmonių. Rahė yra mokslo miestas, jame gyvena bei mokosi daug studentų iš visos Suomijos, kurie studijuoja kompiuterių inžinerija.

## Istorija
Karalienės Kristinos pavaldinys, generolas grafas Pieras Brahė (*Pehr Brahe*) 1649 m. atrado nuostabia pakrantę, kuri jo manymu puikiai tiks naujam uostui statyti. Taip atsirado naujas miestelis, kuris ilgainiui išaugo į miestą.

## Šaltiniai

## Nuorodos
* Oficiali miesto svetainė (angl.)
Svend Auken

**Svenas Aukenas** (, 1943 m. gegužės 24 d. Orhuse – 2009 m. rugpjūčio 4 d.) – politologas, Danijos politikas.

## Biografija

1961 baigė Orhuso klasikinę gimnaziją, studijavo Orhuso, 1961–1962 m. Vašingtono, 1965–1966 m. Paryžiaus universitetuose, politologijos kandidatas.

Nuo 1962 m. Danijos socialdemokratų partijos narys, 1962–1965 m. Orhuso universiteto studentų tarybos narys, 1964–1965 m. Laisvojo forumo pirmininkas.

1968–1973 m. Orhuso universiteto lektorius. 1975 m. Nacionalinio banko valdybos narys, 1977 m. ir 1983–1987 m. Centrinės profesinių sąjungų organizacijos (LO) valdybos narys.

1971 m. Danijos parlamento narys, 1975–1977 m. parlamento Darbo rinkos komiteto pirmininkas, frakcijos pirmininko pavaduotojas, 1977–1982 m. darbo ministras, 1992–1993 m. Folketingo Politinės ekonomikos komiteto pirmininkas, 1993–2001 m. Aplinkos apsaugos ministras, Aplinkos ir energetikos ministras. Nuo 2001 m. Folketingo pirmininko pavaduotojas.

1985–1987 m. Švedijos socialdemokratų partijos pirmininko pavaduotojas, 1987–1992 m. pirmininkas, 1988–1992 m. Socialistų Internacionalo pirmininko pavaduotojas.
Ganykla

**Ganykla**, pašarų naudmena – žole apaugęs žemės plotas, kuriame ganomi gyvuliai. Ganyklos teikia pigiausią ir labai vertingą žaliąjį pašarą.

Pagal ganymo laiką būna vasaros, žiemos ir sezoninės ganyklos.
* *vasaros ganyklose* pradedama ganyti, kai žolė užauga iki 8-10 cm aukščio, ir baigiama prieš 3-4 savaites iki žolių vegetacijos pabaigos. Lietuvoje yra tik vasaros ganyklos.
* *žiemos ganyklos* būna pusdykumių, dykumų, kalnų zonose. Jose gyvuliai (dažniausiai avys) ganomi žiemą.
* *sezoninės ganyklos* yra natūralios ir sėtinės pašarinės naudmenos, naudojamos tam tikrą ganiavos laiko dalį. Nejuodžemio zonoje sezoniniam ganymui naudojami daugiamečių žolių atolai, vienmečių žolių ir tarpinių augalų pasėliai.

Kad didėtų ganyklų derlingumas, daugėtų gerųjų pašarinių žolių, atliekami paviršinio ir pagrindinio gerinimo darbai (pievų ir ganyklų gerinimas]), stengiamasi tinkamai jas naudoti (aptvarinis ganymas, ganyklų rotacija). Lietuvoje 1990 m. buvo daugiau kaip 0,8 mln. ha ganyklų.

Pagal žolyno susidarymo būdą ganyklos būna natūralios ir sėtinės (kultūrinė ganykla).

### Natūralioji ganykla

Natūraliųjų ganyklų žolynas susidaro savaime. Šių ganyklų yra miškų, miškastepių, stepių, pusdykumių ir dykumų zonose, taip pat kalnuose. Miškų zonos natūraliosios ganyklos yra daugiausia daugiametėmis žolėmis apaugusios pievų (sausuminių, salpinių, žemumų), pelkių naudmenos, taip pat miškų ir parkų laukymės. Kartais įrengiamos pagerintos natūralios ganyklos (natūralus žolynas gerinamas agrotechnikos ir kultūrotechnikos priemonėmis). Lietuvoje jų plotai mažėja (įrengiamos sėtinės ganyklos).
Ona Babonienė

**Ona Babonienė Spaknytė** (g. 1950 m. spalio 22 d. Rakavoje, Raseinių rajonas) – pedagogė, Lietuvos ir Raseinių rajono savivaldybės visuomenės ir politinė veikėja.

## Biografija
1955–1959 m. mokėsi Rakavos pradžios, 1959–1964 m. Ginčaičių aštuonmetėje, 1967 m. baigė Raseinių 2–ą vidurinę mokyklą. 1973–1978 m. studijavo Šiaulių pedagoginiame institute, 1993–1997 m. Vilniaus Pedagoginiame universitete.

1967–1969 m. Kalnujų aštuonmetės, 1969–1974 m. Pašaltuonio aštuonmetės mokyklos mokytoja, 1974–1988 m. Raseinių 1-osios vidurinės mokyklos užklasinio darbo organizatorė.

1988–1991 m. Raseinių moksleivių namų direktorė, 1991–2000 m. Raseinių rajono savivaldybės kultūros, švietimo ir sporto skyriaus vyr. specialistė, Raseinių raj. švietimo darbuotojų profsąjungos pirmininkė. 2000–2004 m. Seimo narė. 2004–2012 m. Lietuvos moksleivių kūno kultūros ir sporto centro direktorė.

1990–1995 m. Raseinių rajono tarybos deputatė, 1995–2003 m. ir 2007–2019 m. Raseinių rajono savivaldybės tarybos narė. 1995–2000 m. kultūros, švietimo ir sporto komiteto pirmininkė.

Iki 1989 m. LKP narė. Nuo 1990 m. LSDP narė, Raseinių rajono skyriaus pirmininko pavaduotoja, 1992–2004 m. Raseinių socialdemokračių moterų klubo pirmininkė, moterų socialdemokračių sąjungos pirmininkės pavaduotoja, nuo 1999 m. LSDP tarybos narė.

Duktė Vida.

## Šaltiniai
Fortūnatas Bagočius

**Fortūnatas Jonas Bagočius** (1887 m. sausio 19 d. Pažvelsis, Endriejavo valsčius – 1951 m. gruodžio 7 d. Bostonas) – teisininkas, Amerikos lietuvių spaudos, visuomenės ir politinis veikėjas.

## Biografija
Mokėsi Rucavoje, Pozingiuose, Saratovo vienuolyne. 1900 m. pabėgo iš vienuolyno, dirbo rusų konsulo raštininku Bremene. 1903 m. emigravo į JAV. 1908 m. baigė Pitsburgo akademiją. 1914 m. baigė teisę Bostono universitete.

JAV dirbo laikraščio „Spindulys“ raidžių rinkėju Brukline, vėliau mokytojavo Šenvilyje ir presbiterionų mokykloje. 1906 m. vasario 22 d. Lietuvių seimo Filadelfijoje sekretorius, 1906–1908 m. Centrinio revoliucijos šelpimo komiteto finansininkas. Nuo 1913 m. – „Keleivio“ redaktoriaus pavaduotojas, nuo 1919 m. – advokatas, notaras, teisėjas Bostone.

Vienas aktyviausių Amerikos lietuvių socialistų sąjungos veikėjų ir geriausių prakalbų sakytojų ALSS kuopose. Bendradarbiavo socialistų spaudoje. 1934-1942 m. Susivienijimo lietuvių Amerikoje prezidentas. Amerikos lietuvių tarybos narys ir Bendrojo Amerikos lietuvių fondo direktorius.

## Šaltiniai
LVA

**LVA**, **Lva** arba **lva** be taškų arba su taškais gali reikšti:
* **LVA** –  Latvija, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* **** – Maku'a kalba () kalbos kodas pagal ISO 639-3 standartą;
* Lietuvos sveikatos mokslų universiteto Veterinarijos akademija (LSMU VA) – aukštoji veterinarijos ir gyvulininkystės technologijos mokykla.
*Lietuvos vertėjų asociacija
Justinas Baltuška

**Justinas Baltuška** (1871 m. rugsėjo 26 d. Šeimyniškiuose, Anykščių raj. – 1947 m. spalio 29 d. Čikagoje) – Lietuvos ir Amerikos lietuvių spaudos, visuomenės ir politinis veikėjas.

## Biografija

Spaudos draudimo metais gabeno slaptą literatūrą lietuvių kalba. 1902 m. įstojo į Lietuvos socialdemokratų partiją, 1904–1906 m. – LSDP Anykščių organizacijos vadovas. Dalyvavo 1905 m. Lietuvių suvažiavime Vilniuje.

1905–1907 m. organizavo ginkluotą būrį ir jam vadovavo, rengė politines demonstracijas Anykščiuose ir Kupiškyje. Caro baudžiamieji būriai keršydami sušaudė jo namus.

1907 m. emigravo į JAV, dalyvavo Amerikos lietuvių socialistų sąjungos veikloje. 1916 m. pradėjo bendradarbiauti su Vinco Kapsuko „Kova“. Vienas bendrovės „Vilnis“ organizatorių ir laikraščio administratorius.
LTU

**LTU**, **Ltu** arba **ltu** be taškų arba su taškais gali reikšti:
* **LTU** –  Lietuva, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* **** – Latu kalba () kalbos kodas pagal ISO 639-3 standartą;
* LTU (bendrovė), Vokietija, oro skrydžių bendrovė, IATA-Code;
* LTU Arena (*Esprit Arena*) – futbolo stadionas Diuseldorfe (Šiaurės Reinas-Vestfalija, Vokietija);
* Luleå Tekniska Universitet, universitetas Švedijoje;
* Mykolo Romerio universitetas (*Lietuvos teisės universitetas*);
* *Vilniaus Akademija-LTU* (Vilniaus KK Akademija) – krepšinio klubas iš Vilniaus, žaidžiantis NKL;
Baltistika

**Baltistika** – daugiašakė mokslo šaka, apimanti baltų tautų kalbų ir kultūros (istorijos, literatūros, folkloro, mitologijos) lyginamuosius tyrimus. Baltistika pagal tiriamos kultūros pobūdį dar skirstoma į lituanistiką, latvistiką, prūsistiką ir t. t. Didelis dėmesys skiriamas kalbotyros, ypač baltų prokalbės, studijoms. 

Šiuo metu pasaulyje (daugiausia Europoje) yra per 30 baltistikos centrų. Pagrindinis baltistikos centras Lietuvoje yra Vilniaus universitetas. Nuo 1965 m. leidžia žurnalą „Baltistica“. Kadangi lietuvių kalba indoeuropiečių kalbų kontekste turi nemažai archajiškų bruožų, tai baltistiniai tyrimai atliekami ir ten, kur yra indoeuropeistika.

## Istorija

Pirmieji lietuvių – latvių kalbų lyginimo bandymai pastebimi jau senųjų gramatikų raštuose (D. Klein, *Grammatica Litvanica* 1653 m., G. F. Stender, *Lettische Grammatik* 1783 m.).
Karaliaučiaus universitete 1718–1944 m. veikė lietuvių kalbos seminaras. Moksliškai baltų kalbos pradėtos tirti ir lyginti su kitomis indoeuropiečių kalbomis XIX a., F. Boppui 1816 m. padėjus pirmuosius lyginamosios kalbotyros pagrindus. Į jo 1833 m. išleistą *Vergleichende Grammatik* jau buvo įtraukta ir lietuvių kalba. Daugiau ar mažiau lyginamosios yra ir F. Kuršaičio (*Grammatik der Litauischen Sprache*, 1876 m.), o. Wiedermanno (*Handbuch det littauischen Sprache*, 1897 m.), K. Jauniaus (*Grammatika litovskago jazyka* 1908–1916), A. Leskieno (*Litauisches Lesebuch*, 1919 m.), J. Plakio (*Leišu valodas rokas gramata*, 1926 m.) gramatikos.

Prūsų kalbos paminklus po G.H. F. Nesselmanno (*Die Sprache der alten Preussen an ihren Ueberresten erlaeutert*, 1845 m.) moksliškai tyrė E. Berneker (*Die preussische Sprache*, 1896 m.).

Ilgą laiką ypatinga tyrimu sritis buvo baltų-slavų prokalbės klausimas.

Žymų indėlį į baltistiką įnešė Rusijos mokslininkai V. Toporovas, parašęs Prūsų kalbos etimologinio žodyno 1-5 t., bei O. Trubačiovas, su juo išplėtojęs K. Būgos darbus, – jie išsamiai ištyrė ir konstatavo Padnieprės hidronimijos baltiškumą.

## Baltistai
Žymesni baltistai: Kazimieras Jaunius, Jurgis Gerulis, Kazimieras Būga, Janis Endzelynas, Jonas Kazlauskas, Vytautas Mažiulis, Algirdas Sabaliauskas, Zigmas Zinkevičius, Marija Gimbutienė, Aleksandras Vanagas, Augustas Šleicheris, Ernstas Frenkelis, Vladimiras Toporovas, Michel Jonval ir kiti.

## Taip pat skaitykite
* Baltų prokalbė
* Baltai

## Nuorodos
* Vaizdo paskaitų ciklas „Baltistikos miniatiūros“ (YouTube svetainė)

## Šaltiniai
Elena Baronienė

**Elena Baronienė-Laumianskaitė-Laužikaitė** (1883 m. sausio 16 d. Utenos valsčius – 1961 m. Vilnius) – pedagogė, visuomenės veikėja, viena labiausiai apsišvietusių XX a. pradžios lietuvių moterų.

## Biografija
1903 m. baigė Šiaulių mergaičių gimnaziją. 1905–1906 m. dirbo Rygos lietuvių pradžios mokyklos mokytoja. 1906–1908 m. ir 1910–1911 m. studijavo Petrapilio Leshafto aukštuosiuose moterų kursuose. 1915–1917 m. studijavo Petrapilio Bestuževo aukštuosiuose moterų kursuose, fizikos matematikos fakultete.

1908–1910 m. Liepojos lietuvių dviklasės mokyklos vedėja. 1911 m. suimta už protestą prieš kalinių plakimą katorgos kalėjimuose, išleista be teisės gyventi universitetiniuose miestuose. 1912–1914 m. – Medemrodės Zubovų dvaro mokyklos mokytoja, dvaro darbininkų kultūros būrelių organizatorė. 1919–1926 m. – Ukmergės gimnazijos mokytoja. 1920 m. Ukmergėje įsteigė „Žiburėlio“ draugiją, draugijos pastangomis buvo rengiamos loterijos, koncertai ir rinkliavos. Gautos lėšos buvo panaudojamos neturtingiems mokiniams šelpti. Už neturtingų mokinių mokslą apmokėdavo „Žiburėlio“ draugija. Ji taip pat buvo aktyvi visuomeninkė. Buvo renkama atstove į vietos
Savivaldybės organus. Gimnazijoje jaunesnėms klasėms dėstė geografiją, o vyresnėms – fiziką. Ukmergės gimnazijos sodelyje buvo įrengta stotelė meteorologijos reiškiniams stebėti. Nuo 1926 m. – J. Tumėno brandos kursų mokytoja, nuo 1929 m. Kaune – Pažangiųjų moterų sąjungos Centro valdybos pirmininkė.

1932 m. Kaune įsigijo restoraną „Metropolis“ ir pavertė jį pažangių inteligentų susibūrimo vieta.

Vyras Jonas Baronas – lietuvių-rusų kalbų žodyno autorius. Sūnus Vytautas Baronas.
Jurgis Byla

**Jurgis Byla** (1890 m. vasario 3 d. Geišiuose, Jurbarko raj. – 1947 m. kovo 28 d. Uchtos lageris, Komija) – Lietuvos karinis veikėjas, pulkininkas, teisininkas, lietuvių spaudos, visuomenės ir politinis veikėjas.

## Biografija
 
Baigęs Skirsnemunės pradžios mokyklą, mokėsi Palangos progimnazijoje, Kauno gimnazijoje, 1909–1914 m. studijavo Petrapilio universitete, 1926 m. baigė teisę Lietuvos universitete.

Nuo 1907 m. – Lietuvos socialdemokratų partijos narys. 1914–1917 m. per Pirmąjį pasaulinį karą Rusijos imperijos kariuomenės karininkas.

1917 m. rugsėjo mėn. dalyvavo Rusijos lietuvių seimo darbe. Jo pavedimu su V. Bielskiu, J. Tumu, A. Graurogku, J. Jankausku ir A. Voldemaru atstovavo Lietuvai Pavergtųjų tautų kongrese Kijeve.

1919–1926 m. tarnavo Lietuvos kariuomenėje, iš pradžių Generalinio štabo Vietinės kariuomenės dalies viršininkas, vėliau daugiausia teisininkas. 1919 m. birželio – gruodžio 30 d. brigados vadas. 1920–1922 m. – krašto apsaugos ministro padėjėjas. 1924–1926 m. – karo prokuroras. 1926 m. pulkininkas.

Nuo 1926 m. rugsėjo mėn. Kauno apygardos teismo prokuroras, 1933–1940 m. Vyriausiojo Tribunolo teisėjas. 1936–1940 m. Valstybės Tarybos narys. 1934 m. parengė Vyriausiojo tribunolo 1924–1933 m. visuotinių susirinkimų nutarimų rinkinį.

Bendradarbiavo laikraščiuose ir žurnaluose „Lietuvos žinios“, „Socialdemokratas“, „Mūsų žinynas“, „Kardas“, 1933–1940 m. redagavo žurnalą „Teisė“.

TSRS okupavus Lietuvą, 1940 m. spalio 1 d. atleistas iš Valstybės Tarybos. 1941–1944 m. advokatas. 1944 m. liepos mėn. NKVD suimtas, 1946 m. lapkričio mėn. LTSR Aukščiausiojo Teismo nuteistas ir išvežtas į Uchtos lagerį.

## Įvertinimas
* 1928 m. Gedimino 3 laipsnio ordinas

## Šaltiniai
Tūrinis montažas

**Tūrinis montažas** – litavimu paremtas elektronikos montavimo būdas, plačiai naudotas iki maždaug 1950 metų. Šis konstrukcijos tipas ir dabar naudojamas gaminant įvairias bandomąsias schemas, ypač jei jos susideda iš palyginus nedaug ir stambių komponentų. Kai kurie muzikos entuziastai įsitikinę jog taip pagaminta muzikinė elektronika skamba geriau, nors didelio pagrindo tam nėra.

Montuojant šiuo būdu, detalių išvadai prilituojami prie eilėmis ar kitaip išdėstytų kontaktinių strypelių arba kilpelių, įtvirtintų elektrą gerai izoliuojančiose, karščiui atspariose plokštelėse. Elektrinė schema sudaroma arba tiesiog dviejų detalių išvadus prilitavus prie tos pačios kilpelės, arba (jei reikia), papildomai sujungus trumpais laidais.

Daugelis tokių plokštelių su pritvirtintais elementais montuojama ant metalinio arba medinio *šasi*. Prie *šasi* taip pat tiesiogiai pritvirtinami labai stambūs schemos komponentai (dideli kondensatoriai, transformatoriai ir pan). Saugant nuo aplinkos poveikio (ir vartotojus nuo aukštos įtampos) šasi uždengiamas prietaiso korpusu.

Gaminant serijiniu būdu, buvo naudojamos detalios montažo nuotraukų knygos ir nustatoma griežta montavimo tvarka. Nors vis viena galimos montavimo klaidos ir darbo beveik neįmanoma automatizuoti, tūrinis montažas neblogai tinka gaminti įrenginius mažomis serijomis, ypač jei darbo jėgos kaina nedidelė.

Kai kada detalių išvadai tiesiog sulituojami tarpusavyje, gaunant voratinklio pavidalo konstrukciją. Mikroschemos šiuo atveju tvirtinamos atvirkščia įprastinei padėtimi, išvadais į viršų (prie išvadų lituojami laidai bei kitos detalės). Dėl tokios padėties šis būdas žargonu dar vadinamas „nudvėsusių vabalų“ (*angl. dead bug*) metodika. Nors taip montuoti be klaidų dar sunkiau ir surinktą schemą labai sunku vėliau taisyti, šiuo būdu pasiekiamas elementų tankis gali būti didesnis nei naudojant bet kuriuos kitus, tarp jų ir šiuolaikinius metodus.

Masiškai gaminamuose įrenginiuose šį montažo tipą pakeitė spausdintos schemos. Bandomiesiems modeliams rinkti taip pat taikoma bandomoji lenta.

## Šaltiniai
Aleksandras Bogdanovas

**Aleksandras Bogdanovas** (, tikroji pavardė *Malinovskis*, g. 1873 m. rugpjūčio 22 d. Sokulkoje, Lenkija, kitais duomenimis Tuloje – m. 1928 m. balandžio 7 d. Maskvoje) – rusų filosofas, ekonomistas, gamtotyrininkas, politinis veikėjas.

## Biografija
 
Nuo 1890 m. socialistų sąjungos narys. 1891 m. Maskvos universitete studijavo matematiką, fiziką, chemiją ir biologiją, bet įsitraukęs į politinę veiklą Žemietijų taryboje 1894 m. buvo suimtas ir ištremtas į Tulą. 1895–1899 m. baigė medicinos studijas Charkovo universitete.

1896–1903 RSDDP narys, 1901 m. už politinę veiklą ištremtas įVologdą, 1903–1918 m. bolševikas, 1905–1907 m. CK narys, bandė suvienyti abi socialdemokratų partijas. Vėliau dirbo socialdemokratų frakcijose Valstybės Dūmoje.

1916 m. Proletarinės kultūros teoretikas. 1918 m. iš politinės veiklos pasitraukė.

Mirė darydamas kraujo perpylimo bandymą su savimi.
Spausdinta schema

**Spausdinta schema** – elektronikos montavimo būdas panaudojant izoliacinį ir elektrai laidų sluoksnius turinčią plokštę. Izoliacinis sluoksnis yra ištisinis, storesnis ir sudaro mechaninį pagrindą. Dalis laidaus sluoksnio kokiu nors būdu pašalinama, tuo būdu suformuojant elektrai laidžių takelių tinklą. Prie šių takelių tvirtinamos (dažniausiai lituojamos) detalės. Sumontavus detales, plokštė kartais dengiama izoliaciniu apsauginiu sluoksniu.

Skirtingai nuo anksčiau naudoto kabančio montažo, spausdintas schemas daug paprasčiau gaminti masiniu būdu, nors tam pasiruošti reikia daugiau sąnaudų ir laiko. Praeityje dauguma detalių turėjo vielinius išvadus, kurie būdavo prakišami pro plokštėje išgręžtas skylutes ir kitoje pusėje prilituojami (skylinis montavimas). Skirtingai nuo bandomosios lentos, gaunama tvirta ir ilgaamžė konstrukcija, tačiau detales sunku panaudoti daugiau nei vieną kartą. Turint jau pagamintą plokštę, schemą palyginus lengva surinkti be klaidų.

Spausdintas schemas palyginus sunkiau projektuoti, nes tos pačios pusės takeliai negali kirstis tarpusavyje likdami elektriškai izoliuoti vienas nuo kito. Užduočiai palengvinti dažnai takelių tinklas suformuojamas abiejose izoliacinio sluoksnio pusėse. Sluoksniai sujungiami tarpusavyje specialiai tam skirtomis laidininku užpildytomis skylėmis. Nuo seno kuriamos įvairios optimalų takelių piešinį pagal schemą randančios kompiuterių programos.

Jei jungiančių takelių labai daug, keletas taip pagamintų plokščių gali būti suklijuotos tarpusavyje, padarant spausdintą schemą daugiasluoksne. Sluoksniai sujungiami laidininku užpildytomis pragręžtomis skylutėmis. 

Takelių tinklas gali būti sukuriamas keliais būdais:
* Takeliai nupiešiami netirpiais dažais. Dažais nepadengta dalis nuėsdinama (variniams takeliams naudojamas trivalentės geležies chloridas).
* Dalis laidaus sluoksnio pašalinama mechaniškai.
* Fotocheminiu būdu tarpai tarp takelių išėsdinami pagal turimą plokštės nuotrauką, panaudojant fotorezistą.

Prie varinių takelių detales iš karto lituoti gana sunku, todėl pagaminta plokštė dengiama arba plonu lydmetalio sluoksniu arba kai kada net ir sidabru ar auksu.

Maždaug nuo 1960 metų imta naudoti paviršinio montavimo technika, kuomet detalės vietoje vielinių išvadų turi tik prie takelių priglaudžiamas ir prilituojamas kontaktines plokšteles. Tokią gamybą automatizuoti dar lengviau. Šiuo būdu gaminamose schemose įprasta elementus išdėstyti abiejose plokštės pusėse („klasikinėse“ spausdintose schemose to buvo vengiama). Paviršinis ir skylinis montavimai neretai vienu metu naudojami ir toje pačioje plokštėje.

## Šaltiniai
Daugiažiauniai rykliai

**Daugiažiauniai rykliai** (*Hexanchiformes*) – ryklių (*Selachomorpha*) būrys, kuriam priklauso primityviausi šiuo metu gyvuojantys rykliai. 

## Biologija
Daugiažiauniai rykliai turi vieną nugarinį peleką, analinį peleką, 6-7 poras žiaunų plyšių ir akis be mirksinčios membranos. Ryklių primityvumą atskleidžia faktas, kad jie turi chordą, o ne stuburą. 

Gyvatryklinių ryklių (*Chlamydoselachidae)* šeimos atstovai yra sąlyginai dideli - užauga iki 196 cm. Pasižymi liaunu, ungurį primenančiu kūnu ir ryškia ketera ant pilvinės dalies. Turi 6 poras žiaunų, snukis yra trumpas ir bukas . 

Daugiažiaunių ryklių (*Hexanchidae*) šeimos atstovai yra įvairaus dydžio  - užauga nuo 140 cm iki 480 cm (dydis priklauso nuo rūšies) . 

## Paplitimas
Daugiažiauniai rykliai gyvena ir veisiasi įvairiose buveinėse - tiek jūrinėse pakrantėse, tiek giliuose vandenyse (iki 2500 m.). 

Vidutinio klimato juostose rykliai aptinkami tiek pakrantėse, tiek giliuose vandenyse, tačiau tropinėje klimato juostoje šie rykliai aptinkami tik giliuose vandenyse . 

Paplitę Atlanto, Indijos ir Ramiajame vandenynuose, kai kurios rūšys randamos prie Azijos ar Australijos . 

## Klasifikacija:
Šiuo metu pasaulyje aptinkami daugiažiauniai rykliai, priklausantys dviem šeimom:
*Gyvatryklinės (*Chlamydoselachidae*) 
***Chlamydoselachus africana *
**Gyvatryklis *Chlamydoselachus anguineus* 
*Daugiažiauniai rykliai (*Hexanchidae*)
***Heptranchias perlo* 
**Pilkasis šešiažiaunis ryklys *- Hexanchus griseus*  
***Hexanchus nakamurai* 
***Hexanchus vitulus* 
***Notorynchus cepedianus* 

## Šaltiniai
Dygliarykliai

**Dygliarykliai** (*Squaliformes*) – ryklių (*Selachomorpha*) būrys.

Dantys viršutiniame ir apatiniame žandikaulyje panašaus dydžio.

## Šeimos
* Krokodiliniai dygliarykliai (*Echinorhinidae*)
* Trumpadygliai rykliai (*Centrophoridae*)
* Rykliai miegaliai (*Dalatiidae*)
* Paprastieji dygliarykliai (*Squalidae*)
Plokščiakūniai rykliai

**Plokščiakūniai rykliai** (*Squatiniformes*) – ryklių (*Selachomorpha*) būrys. Kūnas plokščias, krūtininiai pelekai dideli, žiaunų plyšiai išsidėstę kūno šonuose, o žiotys snukio gale. Gyvena prie dugno. Gyvagimdžiai.

Būryje yra vienintelė šeima – **plokščiakūniai rykliai** (*Squatinidae*) ir 16 rūšių:
* Paprastieji plokščiakūniai rykliai (*Squatina*)
** Paprastasis plokščiakūnis ryklys (*Squatina aculeata*) 
** Afrikinis plokščiakūnis ryklys (*Squatina africana*) 
** Argentininis plokščiakūnis ryklys (*Squatina argentina*) 
** Australinis plokščiakūnis ryklys (*Squatina australis*) 
** Kaliforninis plokščiakūnis ryklys (*Squatina californica*) 
** Amerikinis plokščiakūnis ryklys (*Squatina dumeril*) 
** Taivaninis plokščiakūnis ryklys (*Squatina formosa*) 
** *[[Squatina guggenheim]]* 
** Japoninis plokščiakūnis ryklys (*Squatina japonica*) 
** Tamsusis plokščiakūnis ryklys (*Squatina nebulosa*) 
** Dėmėtasis plokščiakūnis ryklys (*Squatina occulta*) 
** *[[Squatina punctata]]* 
** Europinis plokščiakūnis ryklys (*Squatina squatina*) 
** Pietų Australijos plokščiakūnis ryklys (*Squatina tergocellata*) 
** Taivaninis dėmėtasis plokščiakūnis ryklys (*Squatina tergocellatoides*) 

## Nuorodos
* Order Summary for Squatiniformes
* Family Squatinidae – Angel sharks
Pjūklarykliai

**Pjūklarykliai** (*Pristiophoriformes*) – ryklių (*Selachomorpha*) būrys, kuriame yra viena šeima – **pjūklaryklinės** (*Pristiophoridae*) ir 5 rūšys. Turi ilgą ir plokščią rostrumą, kurio šonuose yra pjūkliški dantys ir pora ūsų. Žiaunų plyšių angos išsidėsčiusios kūno šonuose. Krūtininių pelekų priekinis kraštas nepriaugęs prie galvos. Užauga iki 1,7 metro ilgio.

## Gentys ir rūšys
* Šešiažiauniai pjūklarykliai (*Pliotrema*)
** Šešiažiaunis pjūklaryklis (*Pliotrema warreni*)
* Penkiažiauniai pjūklarykliai (*Pristiophorus*)
** Pietinis pjūklaryklis (*Pristiophorus cirratus*)
** Japoninis pjūklaryklis (*Pristiophorus japonicus*)
** Australinis pjūklaryklis (*Pristiophorus nudipinnis*)
** Amerikinis pjūklaryklis (*Pristiophorus schroederi*)

## Šaltiniai

## Nuorodos
* Order Summary for Pristiophoriformes
* Family Pristiophoridae – Saw sharks
* Pjūklaryklių (''Pristiophoriformes'') iliustracijos ir rūšys